韓原善

韓原善  ， 字繼之 ， 別號鵬南 ， 直隸廣平府東勝左衛軍籍山西趙城縣人 。 明朝政治人物 。 父韓應箕 ， 字希皋 ， 御史韓應庚次弟也 。 萬曆三十四年丙午科鄉試舉人 ， 三十五年 （ 1607年 ） 丁未成進士 ， 歷任青浦 、 長洲縣令 ， 以治績最 ， 行取戶部主事 。 丁父憂歸 ， 服闋 ， 補兵部主事 ， 四十七年四月 ， 升遼東開原道僉事 ， 遼東經略熊廷弼以開原 、 鐵嶺失陷 ， 令韓原善駐紮瀋陽 ， 原善不敢行 ， 天啓二年正月 ， 坐是被劾 ， 令致仕歸 。 崇禎元年卒 。 《 永平府志 》 ： 宋氏 ， 僉憲韓原善繼妻 ， 封孺人 ， 賦性貞靜 ， 年三十而寡 ， 力持家政 ， 遇前子廣業慈愛 ， 竭力以佐 ， 膏火卒成名士 。 次弘業己出也 。 甫數歲夫亡 ， 教之獨嚴 ， 後爲縣令 。